CELEX: 62008TN0110
Language: mt
Date: 2008-02-28 00:00:00
Title: Kawża T-110/08: Rikors ippreżentat fit- 28 ta' Frar 2008 — Freixenet vs L-UASI (Forma ta' flixkun iswed matt miksi bl-iżmerill)

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/25
            
         Rikors ippreżentat fit-28 ta' Frar 2008 — Freixenet vs L-UASI (Forma ta' flixkun iswed matt miksi bl-iżmerill)
   (Kawża T-110/08)
   (2008/C 116/46)
   Lingwa tar-rikors: Il-Franċiż
   Partijiet
   
      Rikorrenti: Freixenet (Sant Sanurni d'Anoia, Spanja) (rappreżentanti: F. de Visscher, E. Cornu u D. Moreau, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tar-rikorrenti
   
               —
            
            
               prinċipalment, tannulla d-deċiżjoni ta' l-Ewwel Bord ta' l-Appell ta' l-Uffiċċju għall-Armonizzazzjoni fis-Suq Intern ta' l-20 ta' Novembru 2007, u tagħmel dak li dan il-Bord ta' l-Appell kien imissu għamel, tiddeċiedi li l-applikazzjoni tat-trade mark Komunitarja Nru 32 540 kienet tissodisfa l-kundizzjonijiet biex tkun ippubblikata skond l-Artikolu 40 tar-Regolament dwar it-trade mark Komunitarja;
            
         
               —
            
            
               sussidjarjament, tannulla d-deċiżjoni ta' l-Ewwel Bord ta' l-Appell ta' l-Uffiċċju għall-Armonizzazzjoni fis-Suq Intern ta' l-20 ta' Novembru 2007;
            
         
               —
            
            
               fi kwalunkwe każ, tikkundanna lill-Uffiċċju għall-Armonizzazzjoni fis-Suq Intern għall-ispejjeż.
            
         Motivi u argumenti prinċipali
   
      Trade mark Komunitarja kkonċernata: Trade mark tridimensjonali fil-forma ta' flixkun iswed matt miksi bl-iżmerill għal prodotti fil-klassi 33 (Applikazzjoni Nru 32 540)
   
      Deċiżjoni ta' l-eżaminatur: Ċaħda ta' l-applikazzjoni
   
      Deċiżjoni tal-Bord ta' l-Appell: Ċaħda tar-rikors; deċiżjoni meħuda wara s-sentenza tal-Qorti tal-Prim'Istanza fil-kawża T-188/04, Freixenet vs L-UASI (Forma ta' flixkun iswed matt miksi bl-iżmerill)
   
      Motivi invokati: Ksur ta' l-Artikoli 7(1) u (3) u 73 tar-Regolament Nru 40/94, kif ukoll ta' l-obbligu ta' motivazzjoni, in kwantu:
   
               —
            
            
               il-Bord ta' l-Appell ma semax lir-rikorrenti fl-osservazzjonijiet tagħha dwar l-apprezzament fattwalment differenti magħmul mill-Bord ta' l-Appell;
            
         
               —
            
            
               il-Bord ta' l-Appell ma indikax id-dokumenti li fuqhom huwa bbaża d-deċiżjoni tiegħu;
            
         
               —
            
            
               il-preżentazzjoni tal-flixkun in kwistjoni hija oriġinali u hija differenti mill-preżentazzjonijiet normali eżistenti fl-1 ta' April 1996; u
            
         
               —
            
            
               fi kwalunkwe każ, it-trade mark in kwistjoni akkwistat karattru distintiv fil-Komunità permezz ta' l-użu.